L-għaqda mhux governattiva BirdLife Malta għamlet protesta quddiem il-Parlament kontra l-kaċċa illegali fil-ħarifa. Fl-istrixxun li kienu qegħdin iżommu l-attivisti, kien hemm miktuba s-sentenza "Tibżgħu minn min jikser il-liġi," indirizzata lill-Membri Parlamentari. L-attivisti waqqfu lill-Membri Parlamentari huma u deħlin il-Parlament biex juruhom ritratti tal-għasafar kollha li nqatlu din is-sena: 78 għasfur protett maqtula f'temp ta' 9 xhur. Mar-ritratti tawhom ukoll xi informazzjoni dwar l-għasafar maqtula dis-sena kkumparati ma' tas-snin ta' qabel. Fi stqarrija, il-BirdLife qalet li fost il-fatturi li wasslu għal dan il-qtil kollu, hemm il-fatt li baqgħet ma twaqqfitx taqsima fi ħdan il-Korp tal-Pulizija li tiffoka fuq il-kriminalità ambjentali. L-għaqda qed tissuġġerixxi li l-Gvern iwaqqaf il-Wildlife Crime Unit, issa bl-appoġġ tal-Kumitat ORNIS, li jindirizza l-liġijiet ambjentali li ma jgħinuhomx fl-għan tagħhom, jindirizza l-problema tal-ibbalzmar ta' tajr protett, u li jindirizza wkoll il-problema ta' staġuni tal-kaċċa li huma paraventu għall-kaċċa illegali fir-rebbiegħa u anke fil-ħarifa. Fost il-Membri Parlamentari, kien hemm Clint Camilleri, is-Segretarju Parlamentari għad-Drittijiet tal-Annimali, li fi tmiem Awwissu, BirdLife Malta qalu lil Newsbook.com.mt li għandu jġorr responsabbiltà doppja peress li hu kaċċatur ukoll. Tal-BirdLife jesaġeraw biex jingħataw il-flus – FKNK Min-naħa l-oħra, il-Federazzjoni Kaċċaturi Nassaba Konservazzjonisti (FKNK) qalet li l-BirdLife qed tesaġera n-numru ta' illegalitajiet li saru biex tieħu l-flus talli qed taħdem kontrihom. Il-FKNK sostniet li hi kontra kull attività illegali wkoll, u li kull qtil ta' għasfur protett hu ta' ħsara għall-kaċċa u l-insib ukoll. Il-Federazzjoni semmiet bħala xhieda ta' din l-istqarrija li l-BirdLife tirrifjuta li tipparteċipa fi studju indipendenti annwali li jivvaluta n-numru ta' ċerti speċi ta' għasafar li jpassu minn fuq Malta u Għawdex. Barra minn hekk, il-Federazzjoni elenkat lista ta' postijiet li huma tal-BirdLife: l-Għadira; s-Simar; FORESTA 2000; l-Irdum tal-Madonna; Xrobb l-Għaġin; Għajn Tuffieħa; Ix-Xagħra l-Ħamra; Razzett ġol-Buskett u s-Salini, fost oħrajn. Huma semmew li għas-Salini biss jirċievu €150,000 fis-sena. .td_uid_3_5ee4ddfb908a4_rand.td-a-rec-img{text-align:left}.td_uid_3_5ee4ddfb908a4_rand.td-a-rec-img img{margin:0 auto 0 0} #td_uid_4_5ee4ddfb90d94 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/10/43296969_2248173101922744_740897208773115904_n1-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/10/43581270_2248273901912664_7190920940325175296_n-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/10/43422141_2248173015256086_2870964996316069888_n-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item4{background:url(https://cdn.newsbook.com.mt/wp-content/uploads/2018/10/43618969_2248274651912589_9044620510222090240_n-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item5{background:url(https://cdn.newsbook.com.mt/wp-content/uploads/2018/10/43384909_2248274938579227_1874394307171975168_n-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item6{background:url(https://cdn.newsbook.com.mt/wp-content/uploads/2018/10/43570795_2248275201912534_588470137993035776_n-80x60.jpg) 0 0 no-repeat}#td_uid_4_5ee4ddfb90d94 .td-doubleSlider-2 .td-item7{background:url(https://cdn.newsbook.com.mt/wp-content/uploads/2018/10/43400827_2248275338579187_6196559165746315264_n-80x60.jpg) 0 0 no-repeat} 1 minn 7 BirdLife Malta / Facebook